text: 16 лютага а 10-й гадзіне ў Менскім гарадскім судзе адбудзецца разгляд апеляцыйнай скаргі Наталлі Хершэ на прысуд.
  Да 16 лютага Супольнасць беларусаў у Швейцарыі рыхтуе супольную заяву на імя старшыні Менскага гарадскога суда. Швейцарска-нямецкая праваабарончая арганізацыя «Libereco – партнёрства за правы чалавека» таксама рыхтуе заяву аб тым, што прысуд Наталлі парушае два артыкулы Міжнароднага пакту аб грамадзянскіх і палітычных правах: арт. 9 – адвольнае затрыманне, арт. 21 – права на мірныя сходы.